अमीन भर्ती चयन परीक्षा में कवि मुकुटधर पांडेय पर किया सवाल
व्यापमं की अमीन भर्ती परीक्षा में शहर में बनाए गए थे 21 केंद्र, साढ़े 7 हजार ने आजमाई किस्मत।
भास्कर न्यूज | रायगढ़
जल संसाधन विभाग में अमीन के पद के लिए रविवार को आयोजित परीक्षा में भावी उम्मीदवारों से रायगढ़ के मुकुटधर पांडेय पर भी सवाल किया गया है। व्यापमं द्वारा आयोजित इस परीक्षा में शहर में 21 केन्द्र बनाए गए थे और 3 घंटों के इस पेपर में जिले से करीब साढ़े 7 हजार उम्मीदवारों ने इसके लिए अपनी किस्मत आजमाई है।
बीते हफ्ते फूड इंस्पेक्टर का एग्जाम लेने के बाद रविवार को व्यापमं ने अमीन भर्ती के लिए परीक्षा आयोजित की थी। जल संसाधन विभाग में की जा रही इस भर्ती के लिए शहर में भी 21 सेंटर बनाए गए थे। सुबह 10.15 से 1.15 तक 3 घंटों के इस प्रश्नपत्र में उम्मीदवारों से गणित, मानसिक योग्यता, छग विशेष, अंग्रेजी, हिंदी एवं सामान्य अध्ययन पर सवाल किए गए थे। छायावाद कवि के रूप में देश भर में चर्चित रहे शहर के मुकुटधर पांडेय पर भी इसमेें सवाल किया गया था। प्रश्नपत्र में पूछा गया था कि छायावाद के प्रवर्तक के रूप में राज्य में कौन से कवि का नाम आता है। प्रश्न में जो छग का भाग था, उसमें बस्तर से ज्यादा सवाल आए थे। चित्रकोट जलप्रपात कहां है। घोटुल क्या है जैसे आसान सवाल परीक्षार्थियों के लिए स्कोरिंग थे लेकिन गणित के सवाल परीक्षा के स्तर से कुछ कठिन थे। इसके अलावा हसदेव बांगो परियोजना किसके नाम से है और रतनपुर से संबंधित प्रश्न भी इसमेें अाए थे। 3 घंटों के इस पेपर में उम्मीदवारों को गर्मी एवं उमस का भी सामना करना पड़ा। जिले में बाहर से आए साढ़े 7 हजार उम्मीदवारों एवं साथ में आए परिजन के कारण शहर की ज्यादातर सड़कों पर चहल-पहल रही।
परीक्षा में आया 1 हजार का नोट
नोटबंदी के बाद अब सामान्य ज्ञान के रूप में इसे भी परीक्षा में पूछने की शुरुआत हो गई है। अमीन के प्रश्नपत्र मेें उम्मीदवारों से पूछा गया था कि नोटों के विमुद्रीकरण में से निम्न में से कौन सा नोट शामिल था। इसमें आरबीआई एवं राष्ट्रीय आय के संबंध में भी सवाल किए गए थे ।
रविवार को शहर के परीक्षा केन्द्र से बाहर निकलते अमीन के भावी उम्मीदवार
812 रहे सेंटर से अनुपस्थित
व्यापम की अमीन परीक्षा के लिए शहर मेें कुल 21 सेंटर बनाए गए थे। साढ़े 8 हजार उम्मीदवारों की संख्या के कारण शहर के नटवर स्कूल एवं पुत्री शाला जैसे बोर्ड के परीक्षा जांच करने वाले केन्द्रोें को भी इसमें शामिल किया गया था और इसमें 7 हजार 443 उम्मीदवार ही उपस्थित हुए । तथा 812 सेंटर से अनुपस्थित रहे ।
गणित के सवाल में विवाद
प्रश्नपत्र में गणित विषय के भाग में एक सवाल पर आंशिक रूप से विवाद है। शहर मेें नालेज हब कोचिंग सेंटर के शेखर यादव ने बताया कि इसमें दिए गए विकल्पों में निकटतम मान किसी का नहीं है। ऐसे में व्यापमं की घोषणा एवं माडल आंसर जारी होने के बाद स्थिति स्पष्ट होगी।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva